เทศบัญญัติเทศบาลเมืองตราดเทศบัญญัติเทศบาลเมืองตราดเรื่องการควบคุมการเลี้ยงหรือปล่อยสัตว์ พ.ศ. ๒๕๕๓ โดยที่เป็นการสมควรตราเทศบัญญัติว่าด้วยการควบคุมการเลี้ยงหรือปล่อยสัตว์ในเขตเทศบาลเมืองตราดอาศัยอำนาจตามความในมาตรา ๖๐ แห่งพระราชบัญญัติเทศบาล พ.ศ. ๒๔๙๖ แก้ไขเพิ่มเติมถึงฉบับที่๑๒ พ.ศ. ๒๕๔๖ ประกอบกับมาตรา ๒๙ และมาตรา ๓๐ แห่งพระราชบัญญัติการสาธารณสุข พ.ศ.๒๕๓๕ เทศบาลเมืองตราดโดยได้รับความเห็นชอบจากสภาเทศบาลเมืองตราดและโดยอนุมัติของผู้ว่าราชการจังหวัดตราดจึงตราเทศบัญญัติขึ้นไว้ ดังต่อไปนี้ข้อ ๑ เทศบัญญัตินี้เรียกว่า เทศบัญญัติเทศบาลเมืองตราดเรื่อง การควบคุมการเลี้ยงหรือปล่อยสัตว์ พ.ศ. ๒๕๕๓ข้อ ๒[๑]เทศบัญญัตินี้ให้ใช้บังคับในเขตเทศบาลเมืองตราดนับแต่วันถัดจากวันประกาศในราชกิจจานุเบกษาข้อ ๓ เทศบัญญัตินี้ไม่ใช้บังคับแก่(๑) การเลี้ยงและปล่อยสัตว์ของทางราชการ(๒) การเลี้ยงสัตว์ของผู้ได้รับอนุญาตให้ประกอบกิจการที่เป็นอันตรายต่อสุขภาพข้อ ๔ ในเทศบัญญัตินี้การเลี้ยงสัตว์ หมายความว่าการมีสัตว์ไว้ในครอบครองและการดูแลเอาใจใส่บำรุง ตลอดจนให้อาหารเป็นประจำสม่ำเสมอการปล่อยสัตว์ หมายความว่าการสละการครอบครองสัตว์หรือปล่อยสัตว์ให้อยู่นอกสถานที่เลี้ยงสัตว์โดยปราศจากการควบคุมเจ้าของสัตว์ หมายความรวมถึงผู้ครอบครองสัตว์ด้วยสถานที่เลี้ยงสัตว์ หมายความว่าคอกสัตว์ กรงสัตว์ ที่ขังสัตว์ หรือที่เลี้ยงสัตว์ที่หรือทางสาธารณะ หมายความว่าสถานที่หรือทางซึ่งมิใช่เป็นของเอกชนและประชาชนสามารถใช้ประโยชน์หรือใช้สัญจรได้เจ้าพนักงานท้องถิ่น หมายความว่านายกเทศมนตรีเมืองตราดเจ้าพนักงานสาธารณสุข หมายความว่าเจ้าพนักงานซึ่งได้รับการแต่งตั้งจากรัฐมนตรี ว่าการกระทรวงสาธารณสุขให้ปฏิบัติการตามพระราชบัญญัติการสาธารณสุข พ.ศ. ๒๕๓๕ข้อ ๕ ให้สัตว์ดังกล่าวต่อไปนี้เป็นสัตว์ที่ต้องมีการควบคุมการเลี้ยงหรือปล่อยสัตว์ในเขตเทศบาลเมืองตราด(๑) ช้าง(๒) ม้า(๓) โค(๔) กระบือ(๕) สุกร(๖) แพะ(๗) แกะ(๘) ห่าน(๙) เป็ด(๑๐) ไก่(๑๑) สุนัข(๑๒) แมว(๑๓) งู(๑๔) จระเข้(๑๕) นกข้อ ๖ ห้ามทำการเลี้ยงหรือปล่อยสัตว์ที่ต้องควบคุมตามข้อ๕ ในที่หรือทางสาธารณะภายในเขตเทศบาลเมืองตราดความในวรรคหนึ่งไม่ใช้บังคับแก่การปล่อยสัตว์เพื่อการกุศลตามประเพณีหรือการขยายพันธุ์ข้อ ๗ นอกจากเลี้ยงสัตว์ตามปกติวิสัยแล้วเจ้าของสัตว์จะต้องปฏิบัติ ดังต่อไปนี้(๑) จัดให้มีสถานที่เลี้ยงสัตว์ที่มั่นคงแข็งแรงตามความเหมาะสมแก่ประเภทและชนิดของสัตว์และมีขนาดเพียงพอแก่การดำรงชีวิตของสัตว์มีแสงสว่างและการระบายอากาศที่เพียงพอมีระบบการระบายน้ำและสิ่งโสโครกที่ถูกสุขลักษณะ(๒) รักษาสถานที่เลี้ยงสัตว์ให้สะอาดอยู่เสมอ(๓) กำจัดซากสัตว์และมูลสัตว์ให้ถูกสุขลักษณะ(๔) จัดให้มีการสร้างเสริมภูมิคุ้มกันโรคในสัตว์(๕) ให้เลี้ยงสัตว์ภายในสถานที่ของตน(๖)ไม่เลี้ยงสัตว์ในสถานที่ที่เจ้าพนักงานท้องถิ่นกำหนดห้ามไว้ข้อ ๘ ในกรณีมีเหตุควรสงสัยว่าสัตว์ที่เลี้ยงนั้นเป็นโรคอันอาจเป็นอันตรายต่อสุขภาพของบุคคลทั่วไปให้เจ้าของสัตว์แยกสัตว์ไว้ต่างหากและแจ้งให้กองสาธารณสุขและสิ่งแวดล้อมเทศบาลเมืองตราดทราบและต้องปฏิบัติตามคำแนะนำของสัตวแพทย์หรือเจ้าพนักงานสาธารณสุขหรือเจ้าพนักงานท้องถิ่นข้อ ๙ เจ้าของสัตว์จะต้องควบคุมดูแลสัตว์ของตนมิให้ก่ออันตรายหรือเหตุรำคาญแก่ผู้อื่นข้อ ๑๐ กรณีเจ้าพนักงานท้องถิ่นพบสัตว์ในที่หรือทางสาธารณะโดยไม่ปรากฏเจ้าของเจ้าพนักงานท้องถิ่นมีอำนาจกักสัตว์ดังกล่าวเป็นเวลาอย่างน้อย๓๐ วัน เมื่อพ้นกำหนดยังไม่มีผู้ใดแสดงหลักฐานการเป็นเจ้าของเพื่อรับสัตว์คืนให้สัตว์นั้นตกเป็นของเทศบาลเมืองตราดแต่ถ้าการกักสัตว์ไว้อาจก่อให้เกิดอันตรายแก่สัตว์นั้น หรือสัตว์อื่นหรือถ้าเสียค่าใช้จ่ายเกินสมควรเจ้าพนักงานท้องถิ่นจะจัดการขายหรือขายทอดตลาดสัตว์นั้นตามสมควรแก่กรณีก่อนถึงกำหนดเวลาดังกล่าวก็ได้เงินที่ได้จากการขายหรือขายทอดตลาดเมื่อได้หักค่าใช้จ่ายในการขายหรือขายทอดตลาดและค่าเลี้ยงดูสัตว์แล้วให้ตกเป็นรายได้ของเทศบาลเมืองตราดข้อ ๑๑ กรณีที่เจ้าของสัตว์มาขอรับสัตว์คืนภายในกำหนดเวลาตามข้อ๑๐ เจ้าของสัตว์ต้องชำระค่าใช้จ่ายสำหรับการเลี้ยงดูสัตว์ตามจำนวนที่ได้จ่ายจริงและต้องชำระค่าปรับในอัตราไม่เกินตัวละ ๑,๐๐๐ บาทข้อ ๑๒ กรณีที่ปรากฏว่าสัตว์ที่เจ้าพนักงานท้องถิ่นพบนั้นเป็นโรคติดต่ออันอาจเป็นอันตรายต่อประชาชนให้เจ้าพนักงานท้องถิ่นมีอำนาจทำลายหรือจัดการตามที่เห็นสมควรได้ข้อ ๑๓ ผู้ใดฝ่าฝืนเทศบัญญัติการควบคุมการเลี้ยงหรือปล่อยสัตว์นี้มีความผิดตามมาตรา ๗๓ วรรคสอง แห่งพระราชบัญญัติการสาธารณสุข พ.ศ. ๒๕๓๕ข้อ ๑๔ ให้นายกเทศมนตรีเมืองตราดมีหน้าที่รักษาการให้เป็นไปตามเทศบัญญัตินี้ และให้มีอำนาจออกระเบียบ ข้อบังคับหรือคำสั่งเพื่อปฏิบัติการให้เป็นไปตามเทศบัญญัตินี้ประกาศณ วันที่ ๑๔ พฤษภาคม พ.ศ. ๒๕๕๓ชนินท์สุทธิวารีนายกเทศมนตรีเมืองตราดปริยานุช/ผู้จัดทำ๓๐มิถุนายน ๒๕๕๓นันท์นภัสร์/ตรวจ๓๐มิถุนายน ๒๕๕๓[๑]ราชกิจจานุเบกษา เล่ม ๑๒๗/ตอนพิเศษ ๗๙ ง/หน้า ๗๘/๒๕ มิถุนายน ๒๕๕๓